《道中即事》
明代·吴允裕

碧树霜黄乱叶飞，篮舆冲雨度寒崎。两年窃禄惭无补，十亩将寒笑未归。

隙里光阴蓬鬓改，望中风浪素心违。孤臣瞻恋天涯隔，一疏何因彻御扉。

作者简介：吴允裕，字天和。南海人。明世宗嘉靖元年（一五二二）举人。官浙江象山令，擢宁波通判。清温汝能《粤东诗海》卷二一、清道光《广东通志》卷二七六有传。